Aalborg Stiftstidende, 1843-12-02
Fædrelandet. Kjøbenhavn, den 28de November. Af en Beretning om den for nylig afholde Generalforsamling af det kjøbenhavnske Silkeselskab sees, at Plantningen af Morbærtræer med Jver fremmes saavel af dette Selskab, hvis Plantage i Classens Have allerede omfatter c. 7000, deels større deels mindre Træer, som ere slaaede godt an og staae i frodig Væxt, som ogsaa af det kgl. Rentekammer, der, ved at tilbyde Selskabet endvidere 3000 Træer fra FrederiksbergTræplanteskole, tillige har underrettet Selskabet om, at ved Hjælp af den Sum, som ifølge kgl. Resolution aarligen anvendes af Forstkassen til Kjøb af Morbærfrø og Morbærtræer, er Culturen af disse Træer saaledes fremmet, at i den nævnte Planteskole, i de kgl. Forstdistricter i Sjælland, paa Godset Frederiksgave i Fyen, i de Silkeborgske Skove findes ialt over 200,000 Planter og nogle større Træer, hvilke man kan antage ville overlades Private til billig Priis. Ligeledes har Kjøbenhavns Magistrat paa Bistrup Gods anlagt en Morbær-Plantage og af flere Private ere gjorte større eller mindre lignende Anlæg, saa at rundtom i Landet findes Morbærtræer og altsaa det nødvendige Grundlag for Silkeavl. At enkelte af Mandsfangerne i Straffeanstalten paa Christianshavn have forsøgt paa at undvige, og at det ogsaa af og til er lykket for En og Anden at komme bort skjøndt de senere ere paagrebne, er noksom bekjendt; men derimod er det noget aldeles Usædvanligt, at Undvigelse er forsøgt af nogen Fruentimmerfange; imidlertid har dog et Bondefruentimmer fra Møen, navnlig Anne Malene Henriksdatter, ei alene forsøgt at undvige, men virkelig iværksat det. J afvigte August Maaned havde hun forfærdiget sig nogle Mandsklæder af Lærredslapper, som hun havde vidst at tilvende sig, i den Hensigt at undvige i denne Paaklædning; men denne Plan blev opdaget inden den kom til Udførelse, og hun blev herfor dicteret nogle Dages Arrest paa Vand og Brød. Jmedens hun imidlertid var indsat i Cachot for at udstaae denne Straf, havde hun seet Leilighed til at faae Lukket for Cachotten aabnet og havde derved skaffet sig Adgang til en Kjælder, hvor hun brækkede en af Jernstængerne i Vinduet løs, saa at hun kunde kryde derigjennem, og iværksatte saaledes Undvigelsen den 14de Septbr. sidstl., om Aftenen Kl. 8 1/2. Hun begav sig derpaa ud af Vesterport af Kjøgeveien, tilvendte sig der nogle ubetydelige gamle Klædningstykker, der hængte paa et Stakit; senere fik hun hos en fattig Kone, som hun kom ind til, et gl. Skjørt, hvoraf hun, i Forbindelse med sin Fangedragt, i hvilken hun var undvegen, dannede sig en mindre mistænkelig Klædedragt. Hun fortsatte nu Veien af Præstø til i den Hensigt at komme over til Møen, hvor hun har Slægtninge, og vil ogsaa have forsøgt i en Baad at seile over Vandet; men blev anholdt af en for Anker liggende Skipper og afleveret til en Lods men efterat være kommen i Land med denne, undveeg hun atter og begav sig hen til et Huus, hvis Beboere arbeidede paa Marken. Her brød hun ind og tilvendte sig endeel Klædningsstykker, med hvilke hun dog strax blev anholdt af Eieren, og derefter afleveret til Øvrigheden i Præst, efter 9 Dages Omdriven. Hun er senere bleven indsendt til Straffeanstalten. Hun er 36 Aar gl., har forhen for 3die Gang begaaet Tyveri været idømt Tugthuset paa Livstid; men blev benaadet 1839, og var nu i October f. A. for atter begaaet Tyveri paany indsat paa Livstid. Hun er for denne Undvigelse dømt til 4 Maaneders eensomt Fængsel. (Aftenbl.)